Hovedstadsregionen opplever tilflytting fra andre deler av Ny-Caledonia. De fleste av europeisk avstamming bor i hovedstadsregionen, som også tiltrekker seg innvandrere fra andre deler av stillehavsregionen og Asia. Internt i Stor-Nouméa har det siden slutten av 1980-tallet vært befolkningsvekst i forstadskommunene Dumbéa, Païta og Mont-Dore på bekostning av Nouméa. Særlig stor har veksten vært i Dumbéa, etter hvert også i Païta.